hu hu id en hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu en en en en en en en en en en en en hu en hu hu hu en hu hu en hu hu hu
A Bugaci Falunapon is játszva tanultak a gyerekek | Erdotuz.hu
A FIRELIFE erdőtűz-megelőzési program egyik kiemelt célja, hogy az erdőtüzekben fokozottan veszélyes hazai régiókban minél több családhoz, gyermekhez elvigyük az erdőtűz-megelőzés témájának fontosságát.
Bugacon az éves, szokásos falunapi rendezvényeken ezért csatlakoztunk az egésznapos programhoz fa játékainkkal június 20-án.
A falunapi program színes kínálata között volt ugrálóvár, zenei és színi előadás, főzőverseny és ügyességi versenyek. A szervezők Bugac lakosainak életkortól függetlenül színvonalas programokat szerveztek és kínáltak ezen a hagyományőrző napon. (a programot itt érik el egy kattintással)
Az erdőtűz-megelőzési játékainkkal újabb kis erdőőröket sikerült “kiképeznünk”, hiszen sok százan bátran és okosan helyt álltak feladatlapjaink kitöltésében, lánglocsolós ügyességi versenyünkön, illetve a tábortűzrakás fortélyait megismerve. (Készültünk többek között színezőkkel 2-3 éveseknek, logikai feladatlapokkal 4 éves kortól, szókeresős feladatokkal 6-7 éves kortól, erdőtüzekről és erdőkről szóló tesztekkel nagyobbaknak és a szülőknek is.)
A pályánk állomásain szakképzett kísérők segítették a gyerekeket, akik szabálylappal járták körbe az egyes állomáspontokat. A szabálylappal igazolták végül a tüzekkel kapcsolatos elméleti és gyakorlati ismereteiket, és fizikai állóképességüket.
Kis erdőőr oklevelet kaptak azok a játékosok, akik részt vettek az egyes állomások kipróbálásában. A legtöbb pályát teljesítő kis erdőőrök színes ceruzakészletet, lufit, matricát is választhattak, melyeken erdőtűz-megelőzési információ olvasható.
A gyerekek kíváncsiak voltak és nagyon ügyesek ezen a napon is. Mindenki megérdemelten nyerte el az erdőőr oklevelet, amikor végighaladt az erdőtüzes kalandpályán.
Legközelebb július 25-én Jakabszálláson találkozhatnak velünk a helybeliek, kicsik és nagyok egyaránt.
Várunk ott is mindenkit szeretettel!
This entry was posted in erdőtűz, firelife, gyerekek and tagged Bugac, család, erdőtűzmegelőzés, falunap, firelife, gyerekek, rendezvény. Bookmark the permalink.
← Sajtóhír – Több mint ezer erdőőrrel gyarapodott az erdészeti hatóság állománya a Gyerek Szigeten
Előadtuk tapasztalatunkat a LIFE Információs Napon →
FIRELIFE Erdőtűz Megelőzési és Képzési Projekt; projekt beszámoló
FIRELIFE Erdőtűz Megelőzési és Képzési Projekt, Projekt fenntartási időszak kommunikációs terv
Adatkezelési tájékoztatónkban megismerheti, hogyan gondoskodunk személyes adatai védelméről. Weboldalunk cookie-kat (sütiket) használ a jobb felhasználói élmény érdekében, melynek biztosításához kérjük, kattintson az „Elfogadom” gombra.ELFOGAD